জানতে চাইলে ২০ দলীয় জোটের সমন্বয়ক ও বিএনপির স্থায়ী কমিটির সদস্য নজরুল ইসলাম খান বাংলাদেশ জার্নালকে বলেন, ঐক্যের বিষয়ে ২০ দলীয় জোটের নেতাদের সঙ্গে একাধিকবার আলোচনা করা হয়েছে। তাদের সম্মতিক্রমেই এটা করা হয়েছে। আর অসন্তোষের কথা জোটের নেতারা আমাদের বলেননি। ২০ দলীয় জোট ঐক্যফ্রন্টের সাথে সম্পৃক্ত হবে কীনা জানতে চাইলে নজরুল ইসলাম খান বলেন, বিষয়টি ২০ দলীয় জোটের নেতারা বসে সিদ্ধান্ত নেবেন।